פרופ' ורדה ליברמן, בעלת דוקטורט במתמטיקה מאוניברסיטת תל אביב, נמנית על מקימי המרכז הבינתחומי, לימים אוניברסיטת רייכמן. פרופ' ליברמן, שנבחרה בימים אלה לתפקיד המשנה לנשיא לעניינים אקדמיים (פרובוסט) באוניברסיטת רייכמן, שימשה בתפקידי ניהול רבים, ביניהם, ראש התחום של שיפוט וקבלת החלטות, הקימה וניהלה את תחום לימודי המתמטיקה-סטטיסטיקה בכל בתי הספר השונים במרכז כולו ואת מערך קורסי ההכנה, ובשנים האחרונות יזמה, בנתה ומובילה את תכנית ה-MBA בחדשנות בתחום הבריאות, בשיתוף, עם בית החולים שיבא תל השומר, תכנית ייחודית שצברה מוניטין רב.תחום המחקר של פרופ' ליברמן עוסק בהטיות וכשלים בתהליכי חשיבה וקבלת החלטות, ובהשלכותיהם על מגוון רחב של הקשרים אישיים, חברתיים ופוליטיים, ובו אף פרסמה ספר בשם "חשיבה ביקורתית" בשיתוף עם פרופ' עמוס טברסקי ז"ל, שותפו של דניאל כהנמן לעבודה שזיכתה את עבודתם בפרס נובל לכלכלה לשנת 2002.פרופ' ליברמן שימשה כחוקרת אורחת במכון ללימודים מתקדמים באוניברסיטה העברית ובאוניברסיטת סטנפורד, שם היא ממשיכה לשמש כחוקרת אורחת בכל קיץ.כמומחית בעלת שם בתחום היא מעבירה הרצאות וסדנאות לארגונים וגופים שונים כמו מערכת המשפט, מערכת הבריאות, המערכת הצבאית, בנקים, חברות השקעות, חברות הייטק, סטרטאפים ועוד.
